钦定古今图书集成/明伦汇编/氏族典/第288卷 > 黄宗昌
## 钦定古今图书集成/明伦汇编/氏族典/第288卷 > 黄宗昌

按《明外史毛羽健传》：“黄宗昌，字长倩，即墨人。崇祯初
为御史，二年巡按湖广。岷王禋洪为校尉彭侍圣等
所弑，参政龚承荐等报不以实，狱不决者久之。宗昌
至，群奸始伏辜。吏部尚书王永光以宗昌不先劾承
荐，议镌其四级，遂归。十五年，大兵围即墨，宗昌借乡
人拒守，城获全，而子荃中矢死，其妻及三妾殉之。李”
邦华荐宗昌，未及用而京师陷；又二年乃卒。